Zápis zo zasadnutia Komisie životného prostredia, výstavby a územného plánovania,  konaného dňa 20.4.2015 o 16:00 hod. v zasadačke Obecného úradu Jaslovské Bohunice.

Prítomní členovia komisie: Ing. Bokor L., Ing. Pekár V., Ing. Varga M., Čapkovič V., Ing. Kiripolský P.
Ospravedlnený člen komisie: --
Pracovník obecného úradu: Ing. Nádaská G.
Prizvaní hostia: starostka B. Krajčovičová

Program rokovania:
1. Žiadosť  na udelenie NFP na oplotenie – Emil Masaryk,  J. Bohunice
2. Sťažnosť Jozefa Bubána, , J. Bohunice - hluk zo strelnice
3. Urbanistická štúdia – obytná zóna IBV J. Bohunice- KOPANICE
4. Projekt  - Realizácia verejnej telekomunikačnej siete „Digitálne učivo na dosah“
5. rôzne

K bodu:
1.	Žiadosť  na udelenie NFP na oplotenie – Emil Masaryk,  J. Bohunice.
Pán Masaryk, požiadal listom obec  Jaslovské Bohunice o pridelenie nenávratného finančného príspevku (ďalej len NFP) na oplotenie. Komisia predmetnú žiadosť posúdila. 

Komisia súhlasí s udelením NFP  na oplotenie pravej časti pozemku z čelného pohľadu ulice Lipovej –-  stavebníkovi Emilovi  Masarykovi,  Krátka 711/5, J. Bohunice v zmysle žiadosti za obvyklých podmienok.

Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

2.	Sťažnosť Jozefa Bubána,  J. Bohunice - hluk zo strelnice
Komisia si preštudovala predmetnú sťažnosť a taktiež protokol z merania hlučnosti č. 6657/2014

Komisia skonštatovala, že meranie hlučnosti bolo zrealizované 28.10.2014 akreditovanou spoločnosťou a podľa nameraných hodnôt, hodnota hluku zo strelnice neprekračuje povolené limitné hodnoty a výsledky merania berie na vedomie. 

Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

3.	Urbanistická štúdia – obytná zóna IBV J. Bohunice - Kopanice
Starostka Božena Krajčovičová, oboznámila členov komisie s výsledkom prieskumu, ktorý uskutočnila obec a v ktorom požiadala vlastníkov dotknutej lokality, aby sa vyjadrili,  či sú ochotní predať pozemky obci Jaslovské Bohunice.
Výsledok prieskumu: zo 73 dotazovaných vlastníkov - 10 súhlasilo s odpredajom pozemkov, 9 súhlasilo s odpredajom pozemkov  len pod komunikácie a siete, 21 nesúhlasilo s odpredajom pozemkov  a 33 sa ani nevyjadrilo. 
 
Komisia na základe výsledku prieskumu odporučila nateraz neprijímať žiadne stanovisko a nevytvárať ďalšie návrhy na zmenu územného plánu pre lokalitu Kopanice.   

Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

4.	Projekt – Realizácia verejnej telekomunikačnej siete - Digitálne učivo na dosah
Po preštudovaní priloženej dokumentácie, členovia komisie k predloženej dokumentácii nemali žiadne výhrady. 

Komisia berie na vedomie zámer investora a s realizáciou, t.j. pokládkou optických sietí  pre projekt   „Digitálne učivo na dosah“ súhlasí v zmysle priloženej dokumentácie.

Hlasovanie: 	za: 		5 (Bokor, Pekár, Čapkovič, Kiripolský, Varga)
		proti:		0
		zdržal sa: 	0 

				...........................................................................................................
				Ľ. Bokor – predseda komisie ŽP, výstavby a územného plánovania